सम्पत्ति शुद्धिकरणको समस्या र यसले नेपाललाई पार्न थालेको समस्या पनि उल्लेख गर्नै पर्ने हुन्छ। विश्व जगतमा कालो सूचीमा पर्ने डरले राज्यले निर्माण गरेको कानून अनुरूप राष्ट्रिय र अन्तर्राष्ट्रिय रूपमा नेपालको वित्तीय सुशासनलाई अघि बढाउन नेपाल राष्ट्र बैंकमा स्थापना भएको वित्तीय जानकारी एकाइले आफ्नो काम प्रभावकारी ढंगले अघि बढाउनै पर्ने अवस्था थियो। तर यो प्रक्रिया अघि बढाउँदा शंकास्पद वित्तीय कारोवार गर्ने ठूला व्यवसायिक घरानाका व्यक्तिहरूसमेत छानबीनको दायरामा परेका र उनीहरूले राजनैतिक तहमा नै यस्ता कार्यहरू रोक्न प्रयास गरिरहेका थिए।
